**“Халқ билан мулоқот ва инсон манфаатлари йили” давлат дастури юзасидан Тошкент тиббиёт академияси жамоаси томонидан амалга оширилган ишлар тўғрисида.**

**Маърузачи Т.А. Бобомуратов**

Ўзбекистон Республикаси Қонун ҳужжатлари маълумотлари миллий базасида 2017 йил бошидан то шу кунгача Президент томонидан имзоланган 963 ҳужжат матни эълон қилинган. Энг муҳим ҳужжат деб - 2021 йилга қадар ҳар бир соҳада ривожлантириш мақсадида қабул қилинган Ҳаракатлар стратегиясини эътироф этиш мумкин. Ҳаракатлар стратегияси беш босқичда амалга оширилиб, уларнинг ҳар бири бўйича йил номланишидан келиб чиққан ҳолда алоҳида бир йиллик давлат дастурини тасдиқлашни назарда тутади. Хусусан, 2017 йил - Халқ билан мулоқот ва инсон манфаатлари йили деб эълон қилинди ва давлат дастурида белгилаб берилган вазифалар ижросини таъминлаш бўйича Тошкент тиббиёт академиясининг дастури тасдиқланди. Тошкент тиббиёт академиясида маънавий-маърифий соҳада амалга оширилаётган ишларни янги босқичга кўтариш, бу борада фаолият юритаётган ходимларнинг иш самарадорлигини ошириш ва ахборот алмашув тизимини янада такомиллаштириш мақсадида олий таълим муассасасида “Ташкилий” ва “Мониторинг” гуруҳлари ташкил этилди. Академия ректори Л.Н. Туйчиев раислигида маънавият ва маърифат кенгаши тузилди ва режаси тасдиқланиб, ҳар ойнинг биринчи душанба куни махсус кенгаш чақирилиб маънавий ва маърифий ишларга доир муҳим масалалар муҳокома қилиниб келинмоқда.

**“Халқ билан мулоқот ва инсон манфаатлари йили”да амалга оширишга оид давлат дастурида белгилаб берилган вазифаларни кенг тарғиб этишга қаратилган ишлар:** Дастурнинг долзарблигини кенг тарғиб этиш мақсадида академияда “Ҳаракатлар стратегияси ” хонаси ташкил этилди, “Маънавият соатлари” доирасида муҳокамалар, кафедралар, факультетлар, ТТЖларда 60 дан ортиқ маънавий-маърифий тадбирлар амалга ташкил этилди. Шунингдек аҳолининг турли қатламлари корхона ташкилот, муассасаларда Республика маънавият ва маърифат кенгаши ва Тошкент шаҳар ҳокимлиги тарғиботчи гуруҳига академиянинг 12 нафар профессор ўқитувчилари жалб этилди. 2017 йил 6 январ куни **“Қонун устуворлиги ва инсон манфаатларини таъминлаш – юрт тараққиёти ва халқ фаровонлигининг гарови”** мавзусидаги профессор-ўқитувчиларининг анжумани, 23 феврал куни **“Ҳалқ билан мулоқот ва инсон манфаатлари йилида таълим ва соғлиқни сақлаш тизимларида амалга оширилиши лозим бўлган масалалар-талабалар нигоҳида”** мавзусидаги талабаларнинг  **VI анжумани** ташкил этилди. Ушбу анжуманларда талабалар, профессор-ўқитувчилар, ижтимоий, иқтисодий, таълим ва соғлиқни сақлаш соҳасида амалга оширилаётган ислоҳотлар тўғрисида ўз маърузалари билан иштирок этдилар.

Ҳаракатлар стратегиясида **«Халқ давлат идораларига эмас, балки давлат органлари халқимизга хизмат қилиши керак»** деган тамойил давлат сиёсатининг энг устувор йўналишларидан бирига айлангани албатта бежиз эмас. **Шу муносабат билан** профессор-ўқитувчилар, талабалар, фуқароларнинг мурожаатларини ўз вақтида ўрганиш ва муаммонинг ечимини ўз вақтида бартараф этиш мақсадида ТТА ректорининг [**rektor.tma.uz**](http://WWW.rektor.tma.uz)виртуал қабулхонаси очилди ва фаолияти йўлга қўйилди. Ректор виртуал қабулхонасига 2017 йил давомида 115 мурожаат келиб тушган, улардан 72 та ариза, 20 та шикоят, 23 таклиф киритилган. Шунингдек барча факультетларда “Талабалар қабулхоналари”, **“Ота-оналар кенгаши”** фаолияти йўлга қўйилди. Академияда ижтимоий – маънавий муҳитни соғломлаштириш мақсадида Адолат қутилари фаолияти самарали ташкил этилди. Тошкент тиббиёт академияси раҳбариятининг талабалар билан очиқ мулоқотларини ўтказиш жадвали ишлаб чиқилди, унга биноан ректор, проректорлар, факультет деканлари талабалар билан факультетлар ва курслар кесимида, талабалар турар жойларида учрашувлар ўтказилди. Проректор ва факультет деканлари томонидан режали равишда ўтқазилган барча учрашувларнинг жами 50 тадан ортиқ бўлиб, бу йиғилишларда янги ўқув йилининг бошланиши, ўқув сифатини ошириш, хорижий тилларни ўрганишни кучайтириш, академияда таълим олаётган битирувчи талабаларни ишга жойлашиши (бандлиги) ни таъминлаш, талабаларни спорт соғломлаштиришга жалб этиш, чекишга қарши кураш, тартиб-интизом, давомат, талабаларни турли хил норасмий диний оқимлар таъсиридан сақлаш, яратилган маиший шароитлар, муддатли ҳарбий хизматни ўтаган талабалар билан ўтказилган учрашувда бошланғич ташкилот етакчиларининг фаолияти, муддатли ҳарбий хизматни ўтаган талабаларни академия ҳаётига кенг жалб этиш, уларни қўллаб-қувватлаш, таъмагирлик каби иллатларга йўл қўймаслик, тартиб-интизом ва давомат; талабалар турар жойида талабаларнинг яшаши, дам олиши ва дарс тайёрлаши учун яратилган шароитлар ва бошқалар тўғрисида суҳбатлашилди ва талабалар томонидан кўтарилган муаммолар ўрганилиб, тегишли чоралар кўрилди.

Ўзбекистон Республикаси Президентининг “Олий маълумотли мутахассислар тайёрлаш сифатини оширишда иқтисодиёт соҳалари ва тармоқларининг иштирокини янада кенгайтириш чора-тадбирлари тўғрисида”ги 2017 йил 27 июлдаги ПҚ-3151-сон [қарори](http://lex.uz/pages/getpage.aspx?lact_id=3286194)дан келиб чиқиб, академия ректорининг 26.09.2017 йил 598-сонли буйруқларга асосан 1 нафар психолог ва талабалар турар жойи учун 5 нафар тарбиячи-педагог штатини жорий этилди ва 3, 4,5,7,8 -сонли ТТЖларга тарбиячи-педагоглар ишга қабул қилинди. Гуруҳ мураббийларининг фаолияти самарадорлиги ва масъулиятини янада ошириш, уларнинг доимий рағбатлантириб борилишини таъминлаш мақсадида ҳар бир гуруҳ мураббийилик раҳбарларига ойлик маошининг жумладан, мураббийлар кенгаши 25 фоизигача миқдорда устама ҳақ билан рағбатлантиришга келишилди. Гуруҳ мураббийлари йил давомида ижара ва қариндошининг ҳамда ўз уйларида яшайдиган талабаларнинг яшаши, турмуш тарзи билан танишиб, хонадон соҳиби, махалла раислари, участка милиционери билан ҳамкорлик олиб боришмоқда. Амалиёт дарсларида профессор-ўқитувчилар ахборот соати материаллари, ТТАнинг одоб-ахлоқ қоидалари, китоб мутооласи бўйича талабалар билан фикр алмашиб келишган. Бу йилдан бошлаб гурух мураббийлари учун махсус журнал ишлаб чиқилди ва барча гурухларда юритилмоқда

Академияда талаба-ёшларнинг мафкуравий иммунитетини мустаҳкамлаш, профессор-ўқитувчиларнинг тарбиявий масъулиятини ошириш, таълим ва тарбия уйғунлигини амала ошириш мақсадида 2017 ўқув йили мобайнида турли долзарб мавзулар ва мамлакатмиз ҳаётида рўй бераётган ижтимоий-иқтисодий, маданий-маърифий соҳаларда бўлаётган ўзгаришлар ва янгиликларга бағишлаб жами **32 марта**  “Маънавият ва ахборот” соати бўйича семинар ташкил этилди. Ахборот гурухи томонидан ҳар ҳафта ахборот соатлари материаллари тайёрланиб чоршанба куни профессор-ўқитувчилар учун маҳсус семинар ташкил этилган.

Талаба ёшлар мафкуравий иммунитетини ошириш мустаҳкамлаш мақсадида маънавий таҳдидларга қарши кураш бўйича махсус анжуман мунтазам равишда ташкиллаштирилиб келинган, ҳуқуқбузарликни олдини олиш мақсадида **“Пайшанба ҳуқубузарлик профилактикаси куни**” доирасида ҳар ҳафта 5 та талабалар турар жойларида (**50 мартадан ошиқ**) махсус давра сухбатлари, фильмлар намойиши ва мунозараси тизимли йўлга қўйилди. Бундан ташқари талаба-ёшлар ва профессор-ўқитувчилар орасида ижтимоий-маънавий муҳитни янада соғломлаштириш, уларнинг мафкуравий иммунитетини кўчайтириш ҳамда профилактик тадбирлар самарадорлигини ошириш мақсадида 2017 йилнинг 22 ноябридан 22 декабрга қадар махсус ойлик ташкил этилди ва ҳар бир факультет кесимида қўйидаги: “Диний экстремизм, терроризм ва унинг салбий оқибатлари”; “Гиёҳвандлик – ҳудуд, чегара, миллат танламайдиган мудҳиш иллат”; “Таълим муассасаларида коррупциянинг олдини олиш ва унга қарши курашнинг маънавий-маърифий асослари; “Одам савдоси – ҳудуд, чегара, миллат танламайдиган мудҳиш иллат” каби мавзуларда тадбирлар уюштирилди ва бу тадбирларда 3500 дан ортиқ талаба ёшлар иштирок этди.

Талабалар, талабалар турар жойлар ва ўқув бинолари хавфсизлигини таъминлаш мақсадида кўнгилли талабалардан иборат 4 та **махсус “Посбон”** гуруҳи ташкил этилди. Талабалар турар жойида талаба ёшларнинг ўз ўзини бошқариш мақсадида 90 кишилик **талабалар кенгаши** фаолият кўрсатмоқда. Талабалар билан тарбиявий ишлар олиб бориш учун тарбиячи педагоглар билан бирга ТТЖларнинг ҳар бир қаватига кафедралар мудирлари масъуллигида, ҳар бир хонада ўқитувчилар бошчилигида иш олиб бориши тизими яратилган..

**Маънавият кунлари тадбирлари** ва турли байрамлар муносабати билан талабалар ва ўқитувчилар А.Навоий номидаги опера ва балет, Муқимий номидаги мусиқали драма, Ўзбек миллий академик драма, Аброр Хидоятов номидаги ёш томошабинлар театрларига ҳамда Олимпия Шон шуҳрати музейи, Ислом Каримов ҳайкали, Мустақиллик майдони “Бахтиёр она” хайкали, Мотамсаро она мемориали, , Ўзбекистон Республикаси қуролли кучларининг марказий музейи, Темурийлар тарихи давлат музейи, Қатағон қурбонлари ҳотираси музейи, Ўзбекистон халқлари тарихий музейи, Ўзбекистон Соғликни сақлаш музейи, Хасти Имом мажмуаларига ташриф буюришди.

Талаба-ёшлар ва профессор-ўқитувчилар орасида миллий ва умуминсоний қадриятларга ҳурмат руҳини шакллантириш мақсадида Тошкент шаҳридаги бир қатор мурувват ва саҳоват уйларига: 1 – сонли, 22-сонли, 30 - сонли Мехрибонлик уйлари; 1-сонли “Мурувват” интернат уйи; 2 - Шахар болалар уйи; Тошкент шаҳар “Мурувват” ногиронлар учун эркаклар интернат уйи; “Уруш ва меҳнат фахрийлари республика пансионати”, Олмазор тумани масъулияти чекланган мактабгача таълим муассасаси ва бошқа мурувват уйларига 35 марта ташрифлар уюштирилиб уларга моддий ёрдам кўрсатишди ва эсдалик учун совғалар берилди. Айниқса, янги йил байрами арафасида ( 17 декабар куни) академиянинг Ёшлар иттифоқи БТ томонидан кўтарилган ташаббус академиянинг талабаларни томонидан қўллаб қувватланганлиги 30 сонли болалар уйларида яшайдиган ва тарбияланадиган ногирон болаларни янги йил байрами билан табрикланиши болажаонларни хурсанд қилди. Тошкент тиббиёт академиясининг мурувват уйларига энг кўп ташриф буюрган фаол кафедралари сифатида 1 ва 2 сонли факультет ва госпитал терапия, 1 ва 2 сон болалар касалликлари кафедралари, жисмоний тарбия ва реабилитология, психиатрия ва наркология, урология, 1 сон ички касалликлар, юыумли касалликлар, микробиология, онкология, 2 сонли акушерлик ва гинекология, ижтимоий фанлар ва бошқа кафедралари шулар жумласидандир.

**Китоб мутооласи**. Маълумки китобнинг ўрни мамлакатимиз аҳолиси юксак маънавиятини жумладан билимдон – интеллектуал ёшларнинг шаклланишида бебахо-беқиёслиги тарихий тараққиётимиз ва буюк мутафаккир аждодларимиз ўгитларидан маълум. **Тошкент тиббиёт академиясида “Китобхонлик байрами”** доирасида “ **Навоийхонлик шеърият кечаси**”, **Андижоним қолди**”, “**Зулфияхоним - вафо ва садоқат тимсоли” , “ Китоб – тафаккур хазинаси**” каби 10 дан ортиқ мавзулари ташкил этилди. Шунингдек академия сайтида **“ Ижодкор талаба”** рубрикаси очилди. Унда хикоялар ва шерлар рукни остида академия талабалари ижодидан наъмуналар эълон қилинмоқда.Ўзбек адабиёти ва маданияти ривожига унутилмас ҳисса қўшган атоқли шоир ва адиб, таниқли давлат ва жамоат арбоби, Шароф Рашидовнинг ижодий меросининг ёш авлодни Ватанга муҳаббат ва садоқат, миллий ва умуминсоний қадриятлар руҳида тарбиялаш борасидаги улкан аҳамиятини инобатга олиб ҳамда шоир таваллудининг 100 йиллигини нишонлаш мақсадида академия ва факультетлар миқиёсида бадиий кечалар ташкил этилди.

“Ёш китобхонлар” республика кўрик-танловида тошкент шаҳар худудий босқичида академия талабалари муваффақиятли қатнашдилар. Танлов натижаларига кўра Тошкент тиббиёт академиясидан:*“****Китоб тафаккур хазинаси****”* мақолалар йўналиши бўйича “Асаб касалликлари” кафедраси “Тиббий психология” йўналишининг II-босқич магистранти Полванов Расулбек фаҳрли I-ўрин; *“Энг фаол бадиий асарлар тарғиботчиси”* йўналиши бўйича ОМХ факультетининг талабаси Абдумўминова Одина Комилхон қизи фаҳрли II-ўрин;*“Асарлардан яралган наволар”* йўналиш бўйича тиббий профилактика факультетининг талабаси Қурбонов Жўрабек фаҳрли II-ўрин;*“Ёш ижодкор талаба”* йўналиши бўйича тиббий профилактика факультетининг талабаси Хикматов Достон фаҳрли III-ўрин;*“Асарлардан яралган сахна асарлари”* йўналиши бўйича эса Олий таълим муассасалари орасида Тошкент тиббиёт академияси жамоаси фаҳрли III-ўринни эгалладилар.

Шу билан биргаликда академия жамоаси томонидан мамлакатимизнинг бош ғоясини ҳаётга тадбиқ этиш, “Ўзбекистон Республикасида ёшларга оид давлат сиёсати”да белгиланган вазифалар ижросини таъминлаш, миллий ва халқаро эътироф этилган байрам тадбирларини ташкил этиш, умумхалқ хашарларини ташкил этиш, ободонлаштириш ишларини амалга ошириш, соғлом турмуш тарзини тарғиб этиш, жисмоний тарбия ва спортни оммалаштириш, талабаларнинг дарсдан бўш вақтларини мазмунли ташкил этишни таъминлаш, талабалар турар жойларида истиқомат қилувчи талаба-ёшлар билан маънави-ахлоқий, тарбиявий ишлар олиб бориш, талабаларнинг иқтидорларини намоён этиш ва ижодкорлигини ошириш мақсадида турли кўрик танловларда иштирокини таъминлаш ва иқтидорли талабаларни қўллаб-қувватлаш, жамоат ташкилотлари ТТА ЁИХ БТ, хотин-қизлар қўмитаси, касаба ушмаси билан ҳамкорлик қилиш ва шу каби бошқа ишларни амалга оширилди

Биз биламизки, илдизлари соғлом дарахт кўкка бўй чўзиб, ҳосил берганидек, ислоҳотлар ҳам қуйи босқичларда натижа берса, бирники мингга, мингники туманга татийверади. Бугунги тараққиёт даври барчамиздан янада шижоат билан ишлашни талаб қилмоқда, “Халқ билан мулоқот ва инсон манфаатлари йили” Давлат дастури халқ билан, аҳоли билан мулоқот қилишнинг янада самарали йўлларини, усулларини излабтопишимиз лозимлигини кўрсатмоқда. Шу сабабдан бажариладиган маънавий – маърифий ишлар ТТА нинг куйи босқичларида амалга оширилишига эришишимиз лозим.

* Барча факультетлар талабалар, уларнинг ота-оналари билан очиқ мулоқат қилиши учун “Талабалар қабулхоналари” ва “Ота – оналар Кенгаши “ ишини тўғри ва самарали ташкил этиш.
* Гуруҳ мураббийларининг фаолияти самарадорлиги янада ошириш, уларнинг доимий рағбатлантириб борилишини таъминлаш мақсадида ҳар бир гуруҳ мураббийига мураббийлар кенгаши тавсиясига асосан қўшимча ҳақ билан рағбатлантириш.
* Ижарада яшайдиган талабалар билан ишлашни борасида мураббийлар фаолиятини танқидий ўрганиб, уларни иш фаолиятини яхшилаш бўйича аниқ чора тадбирларни ишлаб чиқиш ва бажаришини таъминлаш.
* Талабалар турар жойларида талабаларнинг яшашлари учун шароитларни янада яхшилаш, турар жойлар атрофида ободонлаштириш ишларини олиб бориш, мавжуд спорт стадионларини таъмирдан чиқариш.

**Маънавият ва маърифат**

**ишлари проректори Т.А. Бобомуратов**